JET
జెట్‌ఎయిర్‌వేస్‌ రిపబ్లిక్‌డే ఆఫర్‌
హైదరాబాద్‌, జనవరి 26: గణతంత్ర దినోత్సవ ఆఫర్‌ కింద జెట్‌ఎయిర్‌వేస్‌ ప్రత్యేక ఛార్జిలు రూ.999నుంచి ఎకానమి క్లాస్‌ దేశీయ రూట్లలో ఆఫర్‌చేస్తోంది. గణతంత్రదినోత్సవ ఆఫర్‌ కింద ఇస్తున్న ఈ ఆఫర్‌లో టికెట్లు తీసుకుంటే 2017 ఫిబ్రవరి తొమ్మిదవ తేదీ నుంచి ప్రయాణాలకు వీలుగా ఉంటుంది. అయితే ఈనెల 25 అంటే బుధవారం నుంచి ఈనెల 29వ తేదీ మధ్యలో బుక్‌చేసుకుని ఉండాలి. కనీసం 15రోజులకు ముందు టికెట్లు కొనుగోలుచేసి ఉండాలి. రిపబ్లిక్‌డే సేల్‌ కింద జెట్‌ ఎయిర్‌వేస్‌ 30శాతం రిటర్నుజర్నీ టికెట్లపై ఆఫర్‌చేస్తోంది. ప్రీమియర్‌; ఎకానమిక్లాస్‌లలో అంతర్జాతీయ రూట్లలో ఈ సౌకర్యం ఇస్తోంది. అంతర్జాతీయ టికెట్లు బుధ వారం నుంచి ఈనెల 27వ తేదీ మధ్య బుక్‌ చేసుకుని ఉండాలి. దేశీయెయిర్‌ లైన్స్‌ మార్గాల్లో ప్రయాణీకులు జనవరి నుంచి డిసెంబరు వరకూ 998.88 లక్షల మంది రాకపోకలు సాగించా రు. అంతకుముందు ఏడాది ఇదేకాలంలో 810.91 లక్షల మంది రాకపోకలు సాగించినట్లు అంచనా. 23శాతం వృద్ధిని సాధించింది.